Karl Malone odlazi iz NBA-a (14/02/04) - 2005-02-14
Popularni "Mailman" obećao navijačima da ga više neće vidjeti na parketu
Dugogodišnja zvijezda NBA-a Karl Malone iz najavio je - što se dugo očekivalo – da se povlači iz profesionalne košarke. Malone se jučer vratio u dvoranu Jazza, u kojem je proveo 18 od svojih 19 godina u NBA ligi da bi navijačima poručio: "Više me nećete vidjeti na parketu. To vam obećavam." Malone je odigrao svojih prvih 18 sezona za Jazz, prije nego što je prošle sezone prešao u Los Angeles Lakerse u nadi da će s njima osvojiti prvi naslov prvaka NBA lige. Međutim, Lakersi su u finalu izgubili od Detroit Pistonsa. 41-godišnji Malone završava svoju karijeru kao drugi strijelac u povijesti lige, iza Kareema Abdul-Jabbara, s ukupno 36.928 koševa. U sinoćnjim susretima NBA lige, Cleveland Cavaliersi pokvarili su povratak Kobea Bryanta na parket nakon ozljede gležnja, porazivši LA Lakerse sa 103-89. Orlando Magic pobijedili su New Orleans Hornetse sa 97-94. New Jersey Netsi su na domaćem terenu porazili Denver Nuggetse sa 94-79. Netsi su uspješno neutralizirali svojeg bivšeg kolegu Kenyona Martina, koji je za Nuggetse dao samo 13 koševa. Dallas Mavericksi pobijedili su Seattle SuperSonicse s tijesnih 95-92.